**ΠΡΑΚΤΙΚΟ**

**ΣΥΓΚΛΙΣΗΣ ΤΗΣ ΕΦΟΡΕΥΤΙΚΗΣ ΕΠΙΤΡΟΠΗΣ**

**ΓΙΑ ΤΗΝ ΑΝΑΔΕΙΞΗ ΕΚΠΡΟΣΩΠΟΥ ΜΕΛΩΝ Ε.Τ.Ε.Π. ΣΤΗ ΣΥΝΕΛΕΥΣΗ ΤΟΥ ΤΜΗΜΑΤΟΣ ΚΑΙ ΤΗΝ ΑΝΑΔΕΙΞΗ ΕΚΠΡΟΣΩΠΟΥ ΜΕΛΩΝ Ε.Τ.Ε.Π. ΣΤΗ ΓΕΝΙΚΗ ΣΥΝΕΛΕΥΣΗ ΤΩΝ ΤΟΜΕΩΝ ΤΟΥ ΤΜΗΜΑΤΟΣ ΜΗΧΑΝΟΛΟΓΩΝ ΜΗΧΑΝΙΚΩΝ ΤΕ**

Σήμερα 27.11.2017 ημέρα Δευτέρα και ώρα 11:00, τα τακτικά μέλη της τριμελούς Εφορευτικής Επιτροπής, η οποία ορίστηκε με την αριθ. πρωτ. 837/23-11-2017 (ΑΔΑ: ΨΓΑΚ469143-2ΘΡ) απόφαση του Προέδρου του Τμήματος Μηχανολόγων Μηχανικών ΤΕ, συνήλθαν σε συνεδρίαση στην αίθουσα συνεδριάσεων της Σχολής Τεχνολογικών Εφαρμογών, ύστερα από προφορική πρόσκληση της Λιούσα Χρυσούλας, Προέδρου της Επιτροπής με θέμα:

**Θέμα: Ανακήρυξη υποψηφίων εκπροσώπων μελών Ε.Τ.Ε.Π. στη Συνέλευση του Τμήματος και στη Γενική Συνέλευση των Τομέων Τμήματος Μηχανολόγων Μηχανικών ΤΕ**

Παρόντες είναι οι:

1. Λιούσα Χρυσούλα
2. Καζάκης Παναγιώτης
3. Δημητρακάκης Κωνσταντίνος

Η Εφορευτική Επιτροπή για την ανάδειξη ενός εκπροσώπου μέλους Ε.Τ.Ε.Π στη Συνέλευση του Τμήματος και ενός εκπροσώπου μέλους Ε.Τ.Ε.Π. στη Γενική Συνέλευση των Τομέων του Τμήματος Μηχανολόγων Μηχανικών ΤΕ της Σχολής Τεχνολογικών Εφαρμογών του Τ.Ε.Ι. Κεντρικής Μακεδονίας έχοντας υπόψη:

* Τις διατάξεις του Ν.4485/2017 (ΦΕΚ Α΄ 114) «Οργάνωση και λειτουργία της Ανώτατης Εκπαίδευσης, ρυθμίσεις για την έρευνα και άλλες διατάξεις» και ειδικότερα του άρθ.2 «Ορισμοί», του άρθ.20 «Όργανα του Τμήματος», του άρθ.21 «Συνέλευση Τμήματος», του άρθ.23 «Πρόεδρος Τμήματος», του άρθ.25 «Όργανα του Τομέα», του άρθ.26 «Γενική Συνέλευση Τομέα», και των παρ. 11 και 12 του άρθ.84 «Τελικές και μεταβατικές διατάξεις Κεφαλαίων Α΄ έως Ε΄».
* Τη διάταξη της παρ. 1 του άρθρου 2 (ΜΕΡΟΣ Β) «Θέματα διοίκησης των Α.Ε.Ι.» του Ν.4473/2017 (ΦΕΚ Α΄ 78) «Μέτρα για την επιτάχυνση του κυβερνητικού έργου σε θέματα εκπαίδευσης», με την οποία παρατείνεται έως την 30η Νοεμβρίου 2017 η θητεία των μονομελών και συλλογικών οργάνων διοίκησης των Ανώτατων Εκπαιδευτικών Ιδρυμάτων (Α.Ε.Ι.) που λήγει την 31η Αυγούστου 2017.
* Την Αρ. 144363/Ζ1/1.9.2017 (ΑΔΑ: Ω6ΝΖ4653ΠΣ-9ΣΜ) Εγκύκλιο του Υπουργείου Παιδείας, Έρευνας και Θρησκευμάτων με θέμα «Ζητήματα οργάνων διοίκησης των Α.Ε.Ι., μετά τη δημοσίευση του Ν.4485/2017 (Α΄ 114)».
* Την αριθμ.153348/Ζ1/15-9-2017 Υ.Α. (ΦΕΚ 3255/Β΄/15-9-2017, ΑΔΑ: 6ΓΨ4653ΠΣ-7ΑΨ) «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π και Ε.Τ.Ε.Π., των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του N.4485/2017 (Α΄ 114)» και ειδικότερα τις διατάξεις του άρθρου 9 «Ανάδειξη Εκπροσώπων».
* Την αριθ. Β. Προτ. 191014/Ζ1/7-11-2017 Υ.Α. (Φ.Ε.Κ. 3969/Β΄/13-11-2017, «Τροποποίηση της αριθ. 153348/Ζ1/15-09-2017 (Β΄3255) υπουργικής απόφασης με θέμα «Τρόπος διεξαγωγής των εκλογικών διαδικασιών για την ανάδειξη των μονοπρόσωπων οργάνων των Α.Ε.Ι. και διαδικασία ορισμού και ανάδειξης εκπροσώπων των μελών Ε.Ε.Π., Ε.ΔΙ.Π. και Ε.Τ.Ε.Π. των διοικητικών υπαλλήλων και των φοιτητών στα συλλογικά όργανα των Α.Ε.Ι. κατά την πρώτη εφαρμογή του Ν.4485/2017 (Α΄114)».
* Την αριθ. πρωτ.816/20-11-2017 (ΑΔΑ: ΨΡΦΘ469143-Α5Π) Προκήρυξη εκλογών για την ανάδειξη των εκπροσώπων των μελών Ε.Τ.Ε.Π. με τους αναπληρωτές τους στη Συνέλευση του Τμήματος και τις Γενικές Συνελεύσεις των Τομέων του Τμήματος Μηχανολόγων Μηχανικών ΤΕ της Σχολής Τεχνολογικών Εφαρμογών του Τ.Ε.Ι. Κεντρικής Μακεδονίας (με θητεία από 1-12-2017 έως 30-11-2018).
* Την αριθ. πρωτ. 837/23-11-2017 (ΑΔΑ: ΨΓΑΚ469143-2ΘΡ) Απόφαση ορισμού Τριμελών Εφορευτικών Eπιτροπών για τη διεξαγωγή των εκλογών ανάδειξης των εκπροσώπων των μελών Ε.Τ.Ε.Π. με τους αναπληρωτές τους στη Συνέλευση του Τμήματος και τις Γενικές Συνελεύσεις των Τομέων του Τμήματος Μηχανολόγων Μηχανικών ΤΕ της Σχολής Τεχνολογικών Εφαρμογών του Τ.Ε.Ι. Κεντρικής Μακεδονίας.
* Τις κατατεθείσες αιτήσεις υποψηφιότητας των μελών Ε.Τ.Ε.Π.:

α) Την αριθ. πρωτ. 4158/21-11-2017 αίτηση υποψηφιότητας του Θεόδωρου Παράσχου, μέλος Ε.Τ.Ε.Π. του Τμήματος Μηχανολόγων Μηχανικών ΤΕ, για την εκλογή του εκπροσώπου και του αναπληρωτή του στη Συνέλευση του Τμήματος Μηχανολόγων Μηχανικών ΤΕ.

β) Την με αριθ. πρωτ. 4160/21-11-2017 αίτηση υποψηφιότητας του Ιωάννη Εβελζαμάν, μέλος Ε.Τ.Ε.Π. του Τμήματος Μηχανολόγων Μηχανικών ΤΕ, για την εκλογή του εκπροσώπου και του αναπληρωτή του στη Συνέλευση του Τμήματος Μηχανολόγων Μηχανικών ΤΕ.

γ) Την με αριθ. πρωτ. 4157/21-11-2017 αίτηση υποψηφιότητας του Θεόδωρου Παράσχου, μέλος Ε.Τ.Ε.Π. του Τμήματος Μηχανολόγων Μηχανικών ΤΕ, για την εκλογή του εκπροσώπου και του αναπληρωτή του στη Γενική Συνέλευση του Τομέα Κατασκευαστών Μηχανολόγων Μηχανικών του Τμήματος Μηχανολόγων Μηχανικών ΤΕ.

δ) Την με αριθ. πρωτ. 4159/21-11-2017 αίτηση υποψηφιότητας του Ιωάννη Εβελζαμάν, μέλος Ε.Τ.Ε.Π. του Τμήματος Μηχανολόγων Μηχανικών ΤΕ, για την εκλογή του εκπροσώπου και του αναπληρωτή του στη Γενική Συνέλευση του Τομέα Κατασκευαστών Μηχανολόγων Μηχανικών του Τμήματος Μηχανολόγων Μηχανικών ΤΕ.

ε) Την με αριθ. πρωτ. 4161/21-11-2017 αίτηση υποψηφιότητας του Αθανασίου Μπάσιου, μέλος Ε.Τ.Ε.Π. του Τμήματος Μηχανολόγων Μηχανικών ΤΕ, για την εκλογή του εκπροσώπου και του αναπληρωτή του στη Γενική Συνέλευση του Τομέα Ενεργειακών Μηχανολόγων Μηχανικών του Τμήματος Μηχανολόγων Μηχανικών ΤΕ.

στ) Την με αριθ. πρωτ. 4162/21-11-2017 αίτηση υποψηφιότητας του Γαβριέλου Μυρωνίδη, μέλος Ε.Τ.Ε.Π. του Τμήματος Μηχανολόγων Μηχανικών ΤΕ, για την εκλογή του εκπροσώπου και του αναπληρωτή του στη Γενική Συνέλευση του Τομέα Ενεργειακών Μηχανολόγων Μηχανικών του Τμήματος Μηχανολόγων Μηχανικών ΤΕ.

εξέτασε τις παραπάνω αιτήσεις ως προς την εκλογιμότητα και διαπίστωσε ότι οι εν λόγω υποψήφιοι πληρούν τις προϋποθέσεις του νόμου.

Κατόπιν τούτου,

**ανακηρύσσει ως υποψηφίους:**

**Α. Για Εκπρόσωπο μέλος Ε.Τ.Ε.Π. και του αναπληρωτή του** **στη Συνέλευση του Τμήματος τους:**

* Θεόδωρο Παράσχου, μέλος Ε.Τ.Ε.Π. του Τμήματος Μηχανολόγων Μηχανικών ΤΕ
* Ιωάννη Εβελζαμάν, μέλος Ε.Τ.Ε.Π. του Τμήματος Μηχανολόγων Μηχανικών ΤΕ

**Β. Για Εκπρόσωπο μέλος Ε.Τ.Ε.Π. και του αναπληρωτή του στη Γενική Συνέλευση του Τομέα Κατασκευαστών Μηχανολόγων Μηχανικών τους:**

* Θεόδωρο Παράσχου, μέλος Ε.Τ.Ε.Π. του Τμήματος Μηχανολόγων Μηχανικών ΤΕ
* Ιωάννη Εβελζαμάν, μέλος Ε.Τ.Ε.Π. του Τμήματος Μηχανολόγων Μηχανικών ΤΕ

**Γ. Για Εκπρόσωπο μέλος Ε.Τ.Ε.Π. και του αναπληρωτή του στη Γενική Συνέλευση του Τομέα Ενεργειακών Μηχανολόγων Μηχανικών τους:**

* Αθανάσιο Μπάσιο, μέλος Ε.Τ.Ε.Π. του Τμήματος Μηχανολόγων Μηχανικών ΤΕ
* Γαβριέλο Μυρωνίδη, μέλος Ε.Τ.Ε.Π. του Τμήματος Μηχανολόγων Μηχανικών ΤΕ

Το παρόν συντάχθηκε και υπογράφεται ως ακολούθως

Η Τριμελής Εφορευτική Επιτροπή

Η Πρόεδρος Τα Μέλη

Λιούσα Χρυσούλα Καζάκης Παναγιώτης

Δημητρακάκης Κωνσταντίνος

**Κοινοποίηση:**

* Μέλη Ε.Τ.Ε.Π. του Τμήματος Μηχανολόγων Μηχανικών ΤΕ, ως σώμα εκλεκτόρων για την ανάδειξη ενός εκπροσώπου μέλους Ε.Τ.Ε.Π. στη Συνέλευση του Τμήματος και στη Γενική Συνέλευση των Τομέων του Τμήματος Μηχανολόγων Μηχανικών ΤΕ της Σχολής Τεχνολογικών Εφαρμογών του Τ.Ε.Ι. Κεντρικής Μακεδονίας.
* Ασκούντα καθήκοντα Πρύτανη του Τ.Ε.Ι. Κεντρικής Μακεδονίας.
* Υποψήφιους εκπροσώπους μελών Ε.Τ.Ε.Π. στη Συνέλευση του Τμήματος και στη Γενική Συνέλευση των Τομέων του Τμήματος.

Η παρούσα απόφαση να αναρτηθεί στην ιστοσελίδα του Ιδρύματος.